Optog oor grense heen | Netwerk24
Optog oor grense heen
Daar is geen woorde om te beskryf hoe wonderlik dit was om verlede Vrydag te sien hoe Stellenbosch se inwoners oor alle grense hande neem om saam te staan vir 'n gemeenskaplike doel nie.
Die laaste keer dat ek so iets beleef het, was toe studente die Maties-kampus warm gehou het met hul #FeesMustFall-optogte. By verlede week se vreedsame protes het daar egter 'n heel ander soort atmosfeer geheers.
Hoewel die #ZumaMustFall-optogte ook plaasgevind het omdat mense keelvol is vir die politieke klimaat in ons land, was daar groot glimlagte op elkeen se gesig wat met 'n plakkaat opgedaag het om hul teen korrupsie en die misbruik van mag uit te spreek.
Stellenbossers verdien ook 'n pluimpie vir hul kreatiewe slagspreuke!
Dit is belangrik om te onthou dat om 'n optog te hou heel moontlik niks gaan verander nie.
In 'n demokrasie lê kiesers se ware mag by die stembus. Hou dus 7 April 2017 in gedagte wanneer jy in 2019 jou kruisie trek.